পার্শ্ববর্তী গ্রাম থেকে জামুরিয়া আসার জন্য গোরুর গাড়ি, মোষের গাড়ি, সাইকেল, সাইকেল রিক্সা, অটো ও ট্রেকার চালু আছে। এছাড়াও বাস ও মিনিবাস চালু আছে। জামুরিয়ার পরিবহন ব্যবস্থার আধুনিকীকরণ করা হয়েছে। অটো ভ্যান ও ট্যাক্সি চলে পাকা রাস্তায়। জামুরিয়া থেকে নণ্ডীগ্রাম হয়ে শাঁখিড় ও কুমারডিহা বারুল গ্রামের পাশ দিয়ে যশবান্দি কাঁচা-পাকা রাস্তা দিয়ে দরবারডাঙার অজয়ের ঘাট পর্যন্ত গিয়েছে। অপর দিকে পাকা রাস্তা জামুরিয়া গ্রাম, আখলপুর, ইকরা, বালানপুর ও মণ্ডলপুর হয়ে চাঁদা নিংঘার কাছে জি.টি.রোড এ এসে মিশেছে। জামুরিয়া থেকে বহু মিনিবাস আসানসোল ও রাণীগঞ্জ পর্যন্ত যায়।